Bojan Križaj

Bojan Križaj (født 3. januar 1957 i Kranj) er en tidligere jugoslavisk alpinist. Han ble regnet som en av de beste slalåm- og storslalåmkjørerne i 1980-årene.

Han debuterte i verdenscupen i 1976, og fikk sin første pallplassering sesongen 1977/78, med tredjeplass i slalåmrennet i Madonna di Campiglio. To år senere, 20. januar 1980, vant han sin første verdenscupseier i Wengen. Det var samtidig den første seieren til en jugoslavisk alpinist i verdenscupens historie. I løpet av karrieren vant han ytterligere sju renn.

Hans beste sesong var 1986/87, da han vant disiplincupen i slalåm, den eneste delcupen som ikke ble vunnet av sveitseren Pirmin Zurbriggen dette året. Den beste plasseringen i sammenlagtcupen var en fjerdeplass fra sesongen 1979/80.

I de store mesterskapene kom Križaj bare en gang i fremste rekke. Under OL 1980 i Lake Placid mistet han bronsemedaljen i storslalåm med fattige fire hundredels sekund, og kom på fjerdeplass. Fire år senere, under OL i Sarajevo,  måtte han nøye seg med niendeplass i storslalåm. Den eneste mesterskapsmedaljen kom under VM 1982 i Schladming, der han tok sølv i slalåm bak Ingemar Stenmark.

Bojan Križaj la opp som alpinist i mars 1988.

 Verdenscupseire 
 Dato Sted Land Disiplin 20. januar 1980  Wengen  Sveits  Slalåm 25. januar 1981  Wengen  Sveits  Slalåm 20. mars 1982  Kranjska Gora  Slovenia  Slalåm 12. februar 1983  Markstein  Frankrike  Slalåm 16. desember 1984  Madonna di Campiglio  Italia  Slalåm 21. mars 1986  Bromont  Canada  Slalåm 20. desember 1986  Kranjska Gora  Slovenia Slalåm 25. januar 1987  Kitzbühel  Østerrike Slalåm

 Referanser 

 Eksterne lenker 


Kategori:Jugoslaviske alpinister
Kategori:Deltakere for Jugoslavia under Vinter-OL 1976
Kategori:Alpinister under Vinter-OL 1976
Kategori:Deltakere for Jugoslavia under Vinter-OL 1980
Kategori:Alpinister under Vinter-OL 1980
Kategori:Deltakere for Jugoslavia under Vinter-OL 1984
Kategori:Alpinister under Vinter-OL 1984
Kategori:Personer fra Kranj